L 290/442
SL
Uradni list Evropske unije
10.11.2022
Zaporedje preizkusov za skrajšani preizkusni postopek tipa 1, kot je opisano v odstavkih 3.4.2, 3.4.3 in 3.4.4.2 te priloge, in pripadajoče stanje REESS za profil polnjenja sta prikazana na sliki A8.App1/7 v Dodatku 1 k tej prilogi.
3.4.2
Predkondicioniranje Vozilo se pripravi v skladu s postopki iz odstavka 3 Dodatka 4 k tej prilogi.
3.4.3
Izbira načina, ki ga izbere voznik Za vozila, opremljena z načinom, ki ga izbere voznik, se način za preizkus izbere v skladu z odstav­ kom 4 Dodatka 6 k tej prilogi.
3.4.4
Preizkusni postopki tipa 1 za vozilo PEV
3.4.4.1
Preizkusni postopek tipa 1 z zaporednimi cikli
3.4.4.1.1
Sled hitrosti in prekinitve Preizkus se opravi z vožnjo v zaporednih veljavnih preizkusnih ciklih, dokler ni doseženo merilo za prekinitev v skladu z odstavkom 3.4.4.1.3 te priloge.
Prekinitve za voznika in/ali upravljavca so dovoljene le med preizkusnimi cikli, pri čemer najdaljši skupni čas prekinitev znaša 10 minut.
Med prekinitvijo je pogonski sistem izklopljen.
3.4.4.1.2
Merjenje toka in napetosti v sistemu REESS Od začetka preizkusa, dokler ni doseženo merilo za prekinitev, se električni tok za vse sisteme REESS meri v skladu z Dodatkom 3 k tej prilogi, električna napetost pa določi v skladu z Dodatkom 3 k tej prilogi.
3.4.4.1.3
Merilo za prekinitev Merilo za prekinitev je doseženo, ko vozilo za štiri zaporedne sekunde ali več preseže predpisano dovoljeno odstopanje od sledi hitrosti, kot je opredeljeno v odstavku 2.6.8.3.1.2 Priloge B6.
Stopalka za plin se sprosti.
Vozilo v 60 sekundah zavira do mirovanja.
3.4.4.2
Skrajšani preizkusni postopek tipa 1
3.4.4.2.1
Sled hitrosti Skrajšani preizkusni postopek tipa 1 je sestavljen iz dveh dinamičnih segmentov (DS1 in DS2) v kombi­ naciji z dvema segmentoma konstantne hitrosti (CSSM in CSSE), kot je prikazano na sliki A8/2.
Slika A8/2 Skrajšani preizkusni postopek tipa 1 za sled hitrosti